Document ID: 32007R0381

A BIZOTTSÁG 381/2007/EK RENDELETE
(2007. április 4.)
a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló 796/2004/EK rendelet és az 1782/2003/EK tanácsi rendelet IV. és IVa. címeiben meghatározott támogatási rendszereket, továbbá a pihentetett terület alapanyag-termelésre való használatát illetően ugyanezen rendelet alkalmazásának részletes szabályozásáról szóló 1973/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 52. cikke (2) bekezdésére és 145. cikke c), d) és j) pontjára,
mivel:
(1)
Az egységes támogatási rendszer keretében támogatható hektárszámra vonatkozóan az 1782/2003/EK rendelet 44. cikkében megadott fogalommeghatározást a 2012/2006/EK tanácsi rendelet (2) olyan értelemben módosította, hogy az immáron kiterjed az olajfákkal beültetett területekre is.
(2)
Az 1782/2003/EK rendeletnek a 2012/2006/EK rendelet által módosított 20. cikke önkéntessé teszi az olajbogyó-termesztési földrajzi információs rendszer használatát azon tagállamok számára, amelyek nem alkalmazzák az előbb említett rendelet IV. címének 10b. fejezetében az olajfaligetek tekintetében biztosított támogatást. E módosításból következően indokolt módosítani a 796/2004/EK bizottsági rendeletnek (3) az egységes kérelmek tartalmáról szóló 12. cikkét az olajbogyótermő parcellák tekintetében, továbbá az 1973/2004/EK bizottsági rendelet (4) XXIV. mellékletének 1. és 3. pontját a támogatható olajfák fogalommeghatározását és a támogatható hektárszámnak a támogatási jogosultságok megállapítása céljából történő kiszámítását illetően.
(3)
A 796/2004/EK rendelet 33. cikke megállapítja az 1782/2003/EK rendeletnek a kenderállományban kimutatható tetrahidrokannabinol-tartalom ellenőrzésére vonatkozó feltételek tekintetében történő alkalmazására vonatkozó szabályokat. 2007-től a rost előállításától eltérő hasznosításra szánt kender termelése az 1782/2003/EK rendelet III. címének 4. fejezete értelmében az egységes területalapú támogatási rendszer keretén belüli földhasználatnak minősíthető. Következésképpen a 796/2004/EK rendelet 33. cikkét és II. mellékletét ennek megfelelően ki kell igazítani.
(4)
A 796/2004/EK rendelet 33. cikkének (2) bekezdésével összhangban a tagállamok megküldték a Bizottságnak a 2006-ban vetett kenderfajták tetrahidrokannabinol-tartalmának megállapítása céljából elvégzett vizsgálatok eredményeit. Ezeket az eredményeket figyelembe kell venni a következő gazdasági években közvetlen kifizetésre jogosult kenderfajták jegyzékének, valamint a 2007/2008-as gazdasági évre ideiglenesen engedélyezett fajták jegyzékének összeállításakor. A tetrahidrokannabinol-tartalom ellenőrzésére e fajták közül néhányat alá kell vetni a 796/2004/EK rendelet I. mellékletében meghatározott „B” eljárás szerinti vizsgálatnak.
(5)
2007-től az 1782/2003/EK rendelet IV. címének 5. fejezetében az energianövényekre vonatkozóan biztosított támogatást az egységes területalapú támogatási rendszert alkalmazó új tagállamokban is be kell vezetni. Az energianövények termesztéséhez nyújtott támogatással kapcsolatos, a növényi kultúrák csoportjaira vonatkozó szabályokat szintén alkalmazni kell a szóban forgó új tagállamokra.
(6)
A 263/2006/EK bizottsági rendelet (5) hatályon kívül helyezte a 796/2004/EK rendelet 6. cikkének (3) bekezdését. Az 1973/2004/EK rendelet 136. cikkét ezért ennek megfelelően ki kell igazítani.
(7)
A 270/2007/EK rendelet módosította a cukorrépának az energiatermékek előállítása céljából történő lehetséges felhasználására vonatkozó szabályokat. Következésképpen helyénvaló azonos feltételeket elfogadni e növénynek a területpihentetési rendszer keretében támogatható földterületen történő termesztésére vonatkozóan.
(8)
A 796/2004/EK és az 1973/2004/EK rendeletet ezért ennek megfelelően módosítani kell.
(9)
A 953/2006/EK tanácsi rendelet (6), a 2012/2006/EK és a 270/2007/EK rendelet által bevezetett módosításokat 2007. január 1-jétől kell alkalmazni. Ennek megfelelően az e rendeletben előírt vonatkozó módosításokat is ugyanettől az időponttól kell alkalmazni.
(10)
Az ebben a rendeletben meghatározott intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 796/2004/EK rendelet a következőképpen módosul:
1.
A 12. cikk (3) bekezdésének második albekezdése helyébe a következő szöveg lép:
„Azokban a tagállamokban, amelyekben az olajbogyó-termesztési földrajzi információs rendszer részét képezi az 1782/2003/EK rendelet 20. cikkében említett, a mezőgazdasági parcellák azonosítására szolgáló rendszernek, az olajbogyótermő parcellákra vonatkozóan a mezőgazdasági termelő rendelkezésére bocsátott grafikus anyagnak minden egyes olajbogyótermő parcella tekintetében tartalmaznia kell a támogatható olajfák számát és parcellán belüli elhelyezkedését, továbbá az 1973/2004/EK rendelet XXIV. mellékletének 3. pontjával összhangban, olajbogyó-termesztési FIR-hektárban meghatározott olajbogyótermő területet.”
2.
A 33. cikk (4) és (5) bekezdésének első és második albekezdésében el kell hagyni a „rost” szót.
3.
A II. melléklet helyébe e rendelet mellékletének szövege lép.
2. cikk
Az 1973/2004/EK rendelet a következőképpen módosul:
1.
A 136. cikk helyébe a következő szöveg lép:
„136. cikk
A 796/2004/EK rendelet alkalmazása
Az 1782/2003/EK rendelet 143b. cikke (6) bekezdése harmadik albekezdésének sérelme nélkül az egységes területalapú támogatási rendszerre a 796/2004/EK rendeletet kell alkalmazni, kivéve annak 7. cikkét, 8. cikke (2) bekezdésének b) és c) pontját, 12. cikke (1) bekezdésének c) pontját és (2) bekezdését, 13. cikke (2)-(8) bekezdését, 14. cikke (2) és (3) bekezdését, 16. és 17. cikkét, 21. cikke (3) bekezdését, 24. cikke (1) bekezdésének b), d) és e) pontját, 26. cikke (1) bekezdésének a), b) és c) pontját és (2) bekezdésének b), c) és d) pontját, 27. cikke (2) bekezdésének g), h), i) és j) pontját, 28. cikke (1) bekezdésének d) pontját, 30. cikke (3) bekezdését, 31. cikkét, 34-40. cikkét, 49. cikke (2) bekezdését, 50. cikke (2), (4), (5) és (6) bekezdését, 51-64. cikkét, 69. cikkét és 71. cikke (1) bekezdését.”
2.
A 143. cikk (2) bekezdésének a) pontja helyébe a következő szöveg lép:
„a)
a cukorrépából előállított köztes termékeket energiatermékek előállítására használják fel, és valamennyi, cukrot tartalmazó társ-, illetve mellékterméket a 318/2006/EK rendeletben foglaltaknak megfelelően hasznosítanak;”
3.
A XXIV. melléklet a következőképpen módosul:
a)
Az 1. pont b) alpontja a következő albekezdéssel egészül ki:
„Valamennyi elültetett olajfa figyelembe vehető azonban az 1782/2003/EK rendeletnek a támogatási jogosultság felhasználásáról szóló 44. cikke alapján támogatható hektárszám kiszámításánál.”
b)
A 3. pont negyedik albekezdése helyébe a következő szöveg lép:
„Ugyanezt a megközelítést kell alkalmazniuk az 1782/2003/EK rendeletnek a támogatási jogosultság felhasználásáról szóló 44. cikke alapján támogatható hektárszám kiszámításakor azoknak a tagállamoknak, amelyekben az olajbogyó-termesztési földrajzi információs rendszer részét képezi az 1782/2003/EK rendelet 20. cikkében említett, a mezőgazdasági parcellák azonosítására szolgáló rendszernek.”
3. cikk
Ez a rendelet az Európai Unió Hivatalos Lapjában való kihirdetése napján lép hatályba.
Az 1. cikk (1) és (2) bekezdését, valamint a 2. cikket 2007. január 1-jétől kell alkalmazni.
Az 1. cikk (3) bekezdését a 2007/2008-as gazdasági évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. április 4-én.

Labels: 19
5
6